James Peace

Gin-anak hi **Kenneth James Peace** ha Paisley hadton ika-28 han Setyembre, 1963. Usa hiya nga Escotes nga kompositor, piyanista ha konsyerto, ngan artista biswal.

## Kaagi ha Kinabuhi

Igin-anak hi **James Peace** ha Paisley, Escocia hadton ika-28 han Setyembre, 1963. An dakû nga bahín han iya pagkabata, iya iginpuyô ha Helensburgh, usa nga lugar barakasyunan ha may katundan hit Escocia.  Damô an mga artista ha iya pamilya (pananglitan, hi John McGhie), ngan naurupod pa gihapon niya hi Felix Burns, usa nga sikat nga kompositor hin musika pansayaw hadton siyahan nga katungâ han ika-20 nga gatostuig. Han otso anyos hiya, nagmatrikula hiya ha pagpiyano ngan an iya siyahan nga pasalida ha publiko nahitabo hadton katorse anyos hiya, kun diin iya gintukar an musika ni Scott Joplin. Han dise sais hiya, nakarawat hiya ha Royal Scottish Academy of Music and Drama (yana gintatawag na nga Royal Conservatoire of Scotland) komo pinakabata nga regulár nga estudyante tikang katikang. Hadton 1983, ginmradwar hiya tikang ha Unibersidad han Glasgow nga may batsilyer-en-artes (B.A.) nga título ha panudluan hin piano. Pagkasunod nga tuig, nakakarawát hiya hin diploma ha pagtukar hin musika kahuman niya tukaron an kan Mendelssohn Piano Concerto No.1 kaupod an orkestra han RSAMD. Kahuman han iya pormal nga pangeskuylahan, nagtrabaho hiya komo piyanista ngan nagpuyo ha Edinburgh, Escocia hadton 1988-1991.

Nag-ukóy hi James Peace ha Bad Nauheim, Alemanya (Inaleman: *Bundesrepublik Deutschland*) tikang 1991-2009. Tikang 1998, naghimo hiya hin pagtuon han tanggo ngan nagbug-os han CD nga *Tango escocés* hin iya kalugaringon nga mga komposisyon ha piyano nga igin-alagid-agid ha tanggo. Ug han 2002, nahimo hiya nga onoraryo nga miyembro han Victoria College of Music. Ha mao ngahaw nga tuig, nagbuhat hiya hin iya pan-usahan o solo nga nagsusudoy nga konsyerto ha norte han Alemanya hadton Setyembre/Oktubre ug ha Ekstremo Oryente pagka-Nobyembre, ngan ginpasundayag ha siyahan nga higayón an iya *Tango XVII* ha Hong Kong.

Ha sumunod nga mga katuigan, an iya mga pasundayag nakatutok ha Europa. Iginpasundayag na niya an iya mga kalugaringon tanggo ha mga masunod nga mga siyudad kauluhan: Amsterdam, Atenas, Berlin, Bruselas, Helsinki, Lisboa, London, Madrid, Oslo, Reykjavík ug Vienna.

Han 2008, nahimo hiya nga onoraryo nga miyembro han London College of Music komo pagkilala han iya mga kontribusyon ha tanggo.

Kahuman hin makadaliay nga panahon ha Edimburgo, bumalik hiya hadton Pebrero 2010 ha Alemanya agud mag-ukoy ha Wiesbaden. Nakaghatag ini hin bag-o nga mga inspirasyon ha paglaráng ug naghimo hiya hin mga haglipot nga mga pelikula hiunong han pipira han iya mga kalugaringon komposisyon. Usa an dokumentaryo nga *James Peace in Wiesbaden* han iya mga búhat hini nga henerò.

## Mga Premyo ngan Pagkilala
●     Siyahan nga Premyo, *Agnes Millar* Kompetisyon. Glasgow, 1983

●      Siyahan nga Premyo, *Dunbartonshire EIS* Kompetisyon. Glasgow, 1984

●      Siyahan nga Premyo, *Sibelius Essay* Kompetisyon. Glasgow, 1985

●     Onoraryo nga diploma, *TIM* Kompetisyon. Roma, 2000

●      Onoraryo nga diploma, *IBLA Foundation*. New York, 2002 

●     Panhinumduman nga Medalya (Primera Klase), *International Piano Duo Association*. Tokyo, 2002

●     Bulawan nga Medalya, *Académie Internationale de Lutèce*. Paris, 2008

## Mga Nag-una nga Komposisyon

●     The Waterfall (*An Busáy*)

●     Idylls (*Mga Dalikyat nga Sumat Hiunong han Kahurunán*)

●     Lento Lacrimoso (*Hilom nga mga Luha*)

●     Forgotten Leaves (*Pinanngalimtan nga Kadahunan*)

●     Sonata for Oboe and Piano (*Sonata Para han Obo ug Piyano*)

●     Ballade (*Balada*)

●     Ceremonial March no.1 (*Martsa Panseremonya Numero Uno*)

●      Ceremonial March no.2 (*Martsa Panseremonya Numero Duha*)

●     Autumn Gold (*Bulawan han Katlayâ*)

●     Eternal Song (*Kanta nga Waray Katapusán*) 

●     ​"Para ha Heyorhiya​" (Heorhyano: *საქართველოსთვის*) (Mga liriko/pulong: Tamar Chikvaidze, Zurab Chikvaidze ug James Peace)

●     24 Tanggo (para han nga solo piano)

## Mga sumpay ha gawas
*[https://www.youtube.com/watch?v=sSX1c8EUukg&list=RDsSX1c8EUukg&start_radio=1 Souvenir de Buenos Aires - youtube]*

*[https://www.youtube.com/watch?v=ZcMRNnwNJhk&list=RDZcMRNnwNJhk&start_radio=1 Lento Lacrimoso - youtube]*

*[https://www.youtube.com/watch?v=_VKxG2dmQn4&list=RD_VKxG2dmQn4&start_radio=1 Autumn Gold - youtube]*

## Mga reperensya